Sebastián Crismanich

Sebastián Eduardo Crismanich (s. 30. lokakuuta 1986 Corrientes) on argentiinalainen taekwondoin ja olympiavoittaja. 183 senttimetriä pitkä ja 80 kilogrammaa painava Crismanich kilpailee 80-kiloisten sarjassahttp://www.sports-reference.com/olympics/athletes/cr/sebastian-crismanich-1.html .

 Ura 
Crismanich voitti olympiakultaa 80-kiloisista vuoden 2012 kesäolympialaisista Lontoosta. Hänestä tuli ensimmäinen argentiinalainen yksilölajien olympiavoittaja sitten Delfo Cabreran ja vuoden 1948 kilpailuiden maratonin. Mitali oli myös Argentiinan historian ensimmäinen taekwondossa. Crismanich saavutti kultaa 80-kiloisista myös Pan-Amerikan kisoista 2011 Guadalajarasta. Pan-Amerikan-mestaruuskilpailuissa hän on saanut kultaa 72-kiloisissa 2006 ja 78-kiloisissa 2008 sekä pronssia 80-kiloisissa 2014.

 Muuta 
Myös Crismanichin isoveli Mauro Crismanich on taekwondoin ja MM-mitalisti 58-kiloisista. Crismanichin perhe on muuttanut Argentiinaan Kroatiasta ().

 Lähteet 

Luokka:Argentiinalaiset taekwondoinit
Luokka:Argentiinalaiset olympiavoittajat
Luokka:Vuonna 1986 syntyneet
Luokka:Elävät henkilöt